楊存中

**楊存中**，本名**沂中**，字**正甫**，代州崞縣人，宋將。
## 習兵善射
崇寧元年生。

紹興中，宋高宗賜名存中。祖宗閔，嘗為永興軍路總管，與唐重共守永興，金人陷城，迎敵戰死。父楊震，嘗知麟州建寧寨，金人來攻，亦死於難。

存中魁梧，性沈鷙，少機敏，誦書數百言，氣力過人。慨然謂人曰：『大丈夫當以武功取富貴，豈能俯首貼耳為腐儒？』乃習孫、吳兵法，夫善騎射。宣和末，山東、河北群盜四起，楊存中應募從軍擊賊，積功至忠翊郎。
## 勤王破賊
靖康元年，金人複圍汴，諸道兵勤王，楊存中與張俊、田師中從信德府守將梁揚祖將萬人入援，後屬張俊所部。上問張俊諸將，張俊以存中對。上召楊存中，賜袍帶。時帥府方草創之時，楊存中晝夜護上帳，無須臾離側。上知其忠謹，親信之。一股劇賊李昱據任城，官軍久不下，存中率數騎入賊陣，擊殺數百人。宋高宗登高望，存中甲盡赤，以為重傷。召之來觀，乃賊血染，激厲之，賜之酒，因言日：『飲其血酒。』楊存中請複往，宋高宗止之。楊存中曰：『此賊已破膽，即為擒矣。』遂大破賊，收復任城，遷閣門祗候。

建炎二年，楊存中在嘉興討徐明，率先登城。將欲屠城，存中力止之，誅惡而已，嘉興所全。遷榮州刺史。宋高宗渡江，存中將勝捷軍從張俊守吳門；苗、劉叛變時，又從張俊赴難。遷貴州團練使，尋為禦前右軍統領。金人攻明州，又從張俊與田師中、趙密皆殊死鬥，破金人。以立下大功遷文州防禦使、禦前中軍統制。
## 討李成
紹興元年，從張俊討李成。從將計議，多主分進，楊存中曰：『敵勢如此，分則力弱，加諸將官同，無招討使督，必不能相互協同。』張俊從之。整軍至豫章，存中將兵千人，先於玉隆觀破眾，追至筠州。賊驍將率眾十萬來援，夾河而陣。楊存中謂俊曰：『彼眾吾寡，宜用奇兵擊之，願率騎隸，公以步兵居前。』張俊從之。楊存中夜銜枚渡筠河，出西山，馳下擊之，張俊以步夾攻，俘八千人。諸將夜見存中曰：『戰未止，降卒太多，忽然作亂，奈何？非盡殺不可。』存中曰：『吾不忍殺降者。』諸將告張俊，竟夜盡坑殺虜。乘勝追至九江，李成乃去。遷宣州觀察使。
## 進爲神武
二年春，存中進為神武中軍統制，宰相呂頤浩自袖中取敕令付與楊存中。張俊奏請將存中留於軍，宋高宗曰：『宿衛兵無將帥，朕所選之，不能改也。』存中亦固辭，且言曰：『神武諸將如世忠、俊，皆貴擁旄鉞，望至重，如臣之區區者，若位與之相抗，實難自安。』宋高宗不許，遣中使宣押，楊存中乃職事。兼提舉宿衛親兵。時中軍兵不滿五千人，羸老疾者半。楊存中乞以神武士卒借他兵撥歸軍中，自是軍政漸治也。

三年，嚴州妖賊繆羅據白馬源，殺死官員，存中將兵討之。除帶禦器械，加保信軍承宣使，權發遣鄜延路馬步軍副總管。
## 名震北方
六年，楊存中拜龍神衛四厢都指揮使、密州觀察使。先是，張浚視師，謀渡淮攻偽齊劉豫，倚韓世忠部行。韓世忠圍淮陽，由張浚請俊將趙密助之，張俊拒焉。趙鼎謂張浚曰：『韓世忠所求者趙密，楊存中之武勇，不差於趙密，何不令其助之。』張浚請於朝，故有此令。遂率八隊萬人，赴督府助韓世忠。

十月，存中於藕塘同劉猊戰，大敗劉猊。劉猊初南侵之時，淮西宣撫使劉光世欲弃廬州，退保太平。賊眾十萬已次濠、壽之間，張浚命張俊禦，遣楊存中往泗州與俊合。及至泗州，劉光世已弃廬而去。張浚遣人諭之曰：『一人渡江南下，即斬以徇。』光世不得已還屯，與楊存中相應。賊先犯定遠，楊存中率兵二千在越家坊擊破敵人。尋與劉猊兵於藕塘遇，賊據山為陣，矢下如雨。楊存中急擊，並遣統制吳錫以勁騎五千突入敵陣。敵陣亂，存中勸軍乘勝擊之，自以精兵沖其中部，高聲呼：『破敵矣！』敵眾驚之。前軍統制張宗顏自泗州來，從賊後擊，敵人大敗。劉猊將頭撞謀士李諤曰：『適見一長須之將，其鋒甚銳，果是存中。』亟率數騎走之。餘眾萬人僵立失焉，楊存中躍馬叱之，皆怖而降之。時劉麟在順昌，孔彥舟初圍光州，聞之皆拔營而去，北方大震。此戰宋兵共獲舟百艘，車數千乘也。

捷報傳來，宋高宗遣中官賜慰，謂宰相曰：『汝今始知朕所任得人焉！』以楊存中為保成軍節度使、殿前都虞候，尋兼領馬步帥。楊存中奏：『祖宗時置三衙，鼎峙相制，今臣一人專，不合故事也。』宋高宗不許。
## 人心安定
七年，為淮南西路制置使，欲使之撫定酈瓊軍，後不行。九年，遷殿前副都指揮使。

十年，金人叛盟約取河南，朝廷命為淮北宣撫副使，引兵至宿州，以步軍退屯泗州。金遣使送假諜言敵騎數百屯柳子鎮。存中欲往攻，或謂不可，存中不聽。留王滋、蕭保率千騎守宿州，自將五百騎夜襲柳子鎮，黎明時，不見虜而還。金人以精兵伏於存中之歸路，楊存中聞，乃橫沖而散。參議官曹勳不知存中之死活，乃報朝廷，朝廷震懼，遂令且退保泗州。尋楊存中自壽春渡淮入泗，人心始定。冬，還行在。
## 濠梁戰敗
十一年，金將完顏宗弼耻於順昌之敗，又謀南侵。上詔諸軍屯於淮西以待之。遂命存中將殿前司兵三萬戍於淮，與金人戰於柘皋，擊破金人。時張俊為宣撫使，楊存中為副使，劉錡為判官，王德為都統制，田師中、張子蓋為統制官。金人以拐子馬在左右翼掩進，楊存中曰：『敵恃弓，吾有以待之。』使萬人持長斧，如牆而進，諸軍鼓噪奮擊，金人大敗，退屯紫金山，於是，損士九百人，金人傷亡以萬計，而濠州之圍仍未解也。

張俊與楊存中、劉錡先議班師。會有人告往濠州之路已通，俊謂劉錡曰：『吾欲與存中屯淮上，撫濠梁國民，取宣化還金陵，存中則渡瓜洲還臨安。』次日，張俊命二人行動。諜報金人急攻濠，張俊倉忙退，邀劉錡於黃連埠會合，距州六十裏，聞濠州城已陷，召存中、劉錡議之。劉錡謂存中曰：『應奈何？』存中曰：『不過一戰，汝與張太尉在後，吾當居前而攻之。』劉錡曰：『本欲救濠，而今濠州既陷，進無所依，士卒思歸，士氣已沮，戰乃危道。不如退兵據險，等敵去，複謀對策。』眾皆曰：『好。』於是三人鼎足立營，使人候，告之曰：『賊已去。』張俊欲自立功，謂劉錡勿往，而令存中與德至濠州也。陳列未定，城中烟出，金人所伏騎兵萬餘人分兩翼而出。存中回首謂德曰：『如之何？』王德對曰：『吾為小將，安敢預言？』存中執鞭麾軍曰：『然則歸。』諸軍以為令其走，於是散亂南奔，無複行紀，金人在後追多。過一日，韓世忠率兵至，而不及矣。存中乃自宣化渡江歸行在。加檢校少保、開府儀同三司兼領殿前都指揮使，蓋賞柘皋勝之功，而免濠梁敗之罪。
## 封爵罷職
十二年，宋徽宗梓宮葬永固陵，命楊存中都護。事畢，拜少傅，以保傅管兵自存中始。十四年，楊存中請詣太學謁先聖，宋高宗曰：『學既興，武臣亦知尚，如漢羽林士皆通《孝經》，况他乎？』二十年，楊存中封恭國公。二十八年，拜為少師，位比樞密。楊存中以凡重鎮皆有統制，獨荊、襄諸無，請於朝廷，乃於荊南、襄陽設諸統制。

楊存中在殿凡二十五年，權寵日盛，太常寺主簿李浩、敕令所删定官陸游、司封員外郎王十朋、殿中侍御史陳俊卿相繼諫之。三十一年，楊存中罷為太傅、醴泉觀使，進封同安郡王，賜玉帶，朔望時入朝。
## 不願議和
時金主亮有南侵之意，存中進備敵十策。步軍司統帥趙密謀奪存中之兵權，故譏楊存中為喜功生事。存中聞之，奏請免，趙密卒代之。既而，邊防風聲日急，秋九月，詔楊存中為禦營宿衛使。劉汜在瓜洲敗，朝廷命楊存中往京口，為守江計。虞允文自採石來會，楊存中與之協力拒敵，金人不能渡江。金主亮崩，楊存中同虞允文乘輕舟渡江觀察敵情。及金人請和，楊存中奏之待彼得新主之命，勿遽許。

宋高宗幸建康，詔楊存中護衛，而謂宰相曰：『存中唯唯聽命，忠貞之節，是朕之子儀。』金使又來請和，楊存中請於江口以拘，移書詰問，若還吾民，歸舊土，减歲幣，複白溝界，交結兄弟之好，如此才與金議；不然，請斬使者，急圖恢復。會宋高宗回駕，以楊存中為江、淮、荊、襄路宣撫使，而給事中、中書舍人不書黃押，其命遂止。既而，楊存中依舊奉祠。

隆興元年，官軍潰於符離，朝廷又以楊存中為禦營使。二年，金人再入關，朝議割蜀之和尚原與金。楊存中入謂曰：『和尚原，為隴右藩關鍵。敵人得之，即可睥睨漢川；吾輩得之，則能下兵秦雍。前議給金，吳璘力爭不從。今璘在遠，來不及知。吾若不說，不但有負陛下，亦有愧於璘。近者，王師盡出精而得地，願勿弃。』

尋，金人複攻淮甸，詔楊存中同都督江、淮事。湯思退罷之，遷都督，存中入辭，宋孝宗賜坐，並賜玉鞍勒。時諸軍各守其部，不能互同，存中召諸將協調，乃相應援。宋孝宗手書賜之曰：『諸將協和睦，互相策應，是汝之功。』會金人已入南下，朝議欲弃淮保江，楊固不可，乃止。金在揚州，或勸存中伐之。楊存中不敢渡，惟臨江固壘以防敵。金人尋請複和。
## 班師去世
乾道元年，楊存中還，加之為昭慶軍節度使，再奉祠。時興屯田，楊存中獻楚州之私田三萬九千畝。二年，楊存中卒，年六十五。以太師致仕，追封和王，諡曰武恭。宋高宗追念前臣，為之流涕，贈錢十萬。帝依諸將，謂楊存中眷尤厚，嘗言之曰：『朕謂存中，撫綏勝於朕之子弟也。』濠、廬之戰，手戒之曰：『如不進，當以軍法論之。』趙密代之將殿前司，乃舉唐崔佑甫奪王駕鶴之兵事，預戒大臣。及事畢後，又雲：『存中罷，朕三日夜臥不安也。』
## 宗族
### 父祖
*祖：楊宗閔，嘗為永興軍路總管，戰死。
**父：楊震，嘗知麟州建寧寨，戰死。
### 子
*杨偰，官至工部侍郎。
*楊倓，官至簽書樞密院事、昭慶軍節度使。
## 評
楊存中天資忠勇，經大小二百餘戰，身被數五十餘處。宿衛帝出入四十年，過少之。宋孝宗以其為宋高宗舊臣，謂之尤禮，常呼郡王而不名也。父、祖及母皆死於難，存中貴後，請於朝，祖宗閔諡忠介，父震諡忠毅，各賜廟曰顯忠、曰報忠。又請家廟祭器，乃得祀五代，前此所未有也。祖母劉氏流落於川、隴，楊存中日夜祈求，間關隔數千裏，遂迎歸來。馭眾寬而有紀，選用專以才勇為度，不私曲故人。李顯忠嘗以罪斥，楊存中奏拜統制官，後卒為名將也。嘗以克敵弓雖勁而不蹶張，乃作馬皇弩，制工巧，易發遠，人服其妙。嘗於鳳山營居，十年而成，極山川之佳勝，後獻於朝，別建居室。又於湖山之間修園，宋高宗為之題「水月」二字。所居之地建閣以供上之禦書，宋孝宗為之題曰「風雲慶會之閣」。
## 據

分類:宋列傳